
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 421 


5 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληρο¬ 
φοριακών Συστημάτων (ΚΕ.Π.Υ.Ο.), με σύμβαση μί¬ 
σθωσης έργου σύμφωνα με τις διατάξεις των άρ¬ 
θρων 681 κ.ε. του Αστικού Κώδικα. 1 

Υπερωριακή απασχόληση οδηγών του Δημοκρίτειου 

Πανεπιστημίου Θράκης. 2 

Τροποποίηση της Φ.253/Β6/1266/4.5.2001 (ΦΕΚ 561, 

τ.Β') Υπουργικής Απόφασης. 3 

Κριτήρια διαδικασία και όργανα επιλογήςτων Εκπ/κών 
Φυσικής Αγωγής για τα Τμήματα Αθλητικής Διευ¬ 
κόλυνσης Γυμνασίου-Λυκείου (ΤΑΔ-ΕΤΑΔ). 4 

Ίδρυση - Αναστολή - Κατάργηση Τμημάτων Αθλητικής 
Διευκόλυνσης (ΤΑΔ- ΕΤΑΔ). 5 


ΑΠΟΦΑΣΕΙ Σ 

Αριθ. 1019718/445/0001Α (1) 

Καθορισμός αριθμού ατόμων στα οποία θα ανατεθεί η 
εκτέλεση έργου της Γ ενικής Γ ραμματείας Πληροφο¬ 
ριακών Συστημάτων (ΚΕ.Π.Υ.Ο.), με σύμβαση μίσθω¬ 
σης έργου σύμφωνα με τις διατάξεις των άρθρων 681 
κ.ε. του Αστικού Κώδικα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206/Α78.10.1997), 

β) του άρθρου 27 του Ν. 2081/1992 (ΦΕΚ 154/Α'), με το 
οποίο προστέθηκε νέο άρθρο 29Α' στο Ν. 1558/1985, 
όπως το α' εδάφιο της παρ. 2 του προστεθέντος άρθρου 
αντικαταστάθηκε με τις διατάξεις του άρθρου 1 παρ. 2α 
του Ν. 2469/1997 (ΦΕΚ38/Α'), 


γ) του άρθρου 3 περ. γ'του Ν. 2362/1995 (ΦΕΚ.247/Α'), 

δ) των παραγράφων 15 και 27 του άρθρου 4 του Ν. 
2390/1996 (ΦΕΚ54/Α') και 

ε) των άρθρων 681 κ.επ. του Αστικού Κώδικα. 

2. Τις διατάξεις του Π.Δ. 284/1988 «Οργανισμός του 
Υπουργείου Οικονομικών» (ΦΕΚ 128 & 165 Α'), όπωςτρο- 
ποποιήθηκε και συμπληρώθηκε μεταγενέστερα. 

3. Τηναριθμ. 725/2001 Γνωμοδότηση του Β'Τμήματος 
του Νομικού Συμβουλίου του Κράτους, που έγινε δεκτή 
από τον Υφυπουργό Οικονομικών με την από 28.1.2002 
επισημειωματική πράξη, η οποία επέχει θέση της προ- 
βλεπόμενης από τις διατάξεις της παρ.2 του άρθρου 6 
του Ν. 2527/97 βεβαίωσης ότι «πρόκειται για γνήσια 
σύμβαση έργου που δεν υποκρύπτει εξαρτημένη εργα¬ 
σία». 

4. Την αριθμ. ΔΙΠΠ/Φ.ΕΓΚΡ.5/61/2845/25.2.2002 από¬ 
φαση της Επιτροπής του άρθρου 2 παρ. 1 της αριθμ. 
55/1998 Π.Υ.Σ. (άρθρο 1 παρ. 51 Ν. 2412/1996). 

5. Την ανάγκη υποστήριξης και υποβοήθησης των ερ¬ 
γασιών επεξεργασίας, αξιολόγησης σχεδίων αποτύπω¬ 
σης και κατόψεων καθώς και εκπόνησης προτάσεων Αρ¬ 
χιτεκτονικής Διαμόρφωσης Χώρων, σε όλες τις υπηρε¬ 
σίες του Υπουργείου Οικονομικών, όπου εφαρμόζονται 
Ολοκληρωμένα Πληροφοριακά Συστήματα (Δ.Ο.Υ., Τε¬ 
λωνεία κ.λπ.) ή προετοιμάζονται για να τα υποδεχθούν 
(Κεντρική Υπηρεσία, ΤΕΚ, ΠΕΚ, ΕΘΕΚ, ΣΔΟΕ και άλλων, 
που θα χρηματοδοτηθούν από το Γ ΚΠΣ, (σχετικό το 
αριθμ. πρωτ. 643/10.10.2001 έγγραφο του Γενικού Γραμ¬ 
ματέα της Γενικής Γ ραμματείας Πληροφοριακών Συστη¬ 
μάτων). 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, συνολικού ύψους εβδομήντα μια χιλιάδων 
εξακοσίων έξι ευρώ και εβδομήντα πέντε λεπτών 
(71.606,75) περίπου, για το χρονικό διάστημα του ενός 
(1) έτους, που μπορεί να αντιμετωπισθεί από τις εγγε¬ 
γραμμένες πιστώσεις του προϋπολογισμού του Υπουρ¬ 
γείου Οικονομικών στον ΚΑΕ 0871 του Ε.Φ. 23-150 (σχε¬ 
τικό το αριθμ. πρωτ. 2/68831/0020/12-12-2001 έγγραφο 
του Γ.Λ.Κ.). 

8. Την αριθμ. ΔΙΔΚ/Φ. 1/2/22875/31.10.2001 κοινή από¬ 
φαση του Πρωθυπουργού και Υπουργού Εσωτερικών, 
Δημόσιας Διοίκησης και Αποκέντρωσης « Ανάθεση αρμο¬ 
διοτήτων ....», αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε σε δύο (2) τον αριθμό των φυσικών προ¬ 
σώπων, Αρχιτεκτόνων Μηχανικών (ΠΕ), στα οποία μπορεί 
να ανατεθεί με σύμβαση μίσθωσης έργου, κατά τις διατά¬ 
ξεις των άρθρων 681 κ.επ. του Αστικού Κώδικα, η εκτέλε¬ 
ση του έργου της υποστήριξης και υποβοήθησης των ερ¬ 
γασιών επεξεργασίας, αξιολόγησης σχεδίων αποτύπω¬ 
σης και κατόψεων καθώς και εκπόνησης προτάσεων 
Αρχιτεκτονικής Διαμόρφωσης Χώρων, σε όλες τις υπηρε¬ 
σίες του Υπουργείου Οικονομικών, όπου εφαρμόζονται 
Ολοκληρωμένα Πληροφοριακά Συστήματα (Δ.Ο.Υ., Τε¬ 
λωνεία κ.λπ.) ή προετοιμάζονται για να τα υποδεχθούν 
(Κεντρική Υπηρεσία, ΤΕΚ, ΠΕΚ, ΕΘΕΚ, ΣΔΟΕ και άλλων, 
που θα χρηματοδοτηθούν από το Γ' ΚΠΣ) (σχετικό το 
αριθμ.πρωτ. 643/10.10.2001 έγγραφο του Γενικού Γραμ¬ 
ματέα της Γενικής Γραμματείας Πληροφοριακών Συστη¬ 
μάτων). 

2. Για την ολική παράδοση του έργου απαιτείται χρονι¬ 
κό διάστημα ενός (1) έτους. Οι δε ανάδοχοι θα αναλάβουν 
την εκτέλεση του έργου ως συνοφειλέτες εις ολόκληρον, 
κατά το άρθρο 481 κ.επ. του Αστικού Κώδικα. Παράταση 
του χρόνου παράδοσης του έργου επιτρέπεται χωρίς 
οποιαδήποτε αύξηση της αμοιβής των αναδοχών. 

3. Τα φυσικά πρόσωπα στα οποία θα ανατεθεί η εκτέλε¬ 
ση του έργου πρέπει να κατέχουν: α) πτυχίο ή δίπλωμα 
του Τμήματος Αρχιτεκτόνων Μηχανικών των ΑΕΙ της ημε¬ 
δαπής ή ισότιμο, αντίστοιχης ειδικότητας, σχολώντης αλ¬ 
λοδαπής, β) άδεια ασκήσεως επαγγέλματος, γ) καλή γνώ¬ 
ση χρήσης Αυίοοαά 13 ή μεταγενέστερου και δ) σχετική 
εμπειρία τουλάχιστον δύο (2) ετών. 

4. Η αμοιβή των αναδοχών θα ανέλθει συνολικά στο πο¬ 
σό των εβδομήντα μια χιλιάδων εξακοσίων έξι ευρώ και 
εβδομήντα πέντε λεπτών (71.606,75) συμπεριλαμβανομέ¬ 
νων των κρατήσεων και του ΦΠΑ. Στο ανωτέρω ποσό δεν 
συμπεριλαμβάνονται τα έξοδα των εκτός έδρας μετακι- 
νήσεώντους. 

4. Τόπος εκτέλεσης του έργου ορίζεται: 

α) ο χώρος εργασίας στα γραφεία της Γ ενικής Γ ραμμα¬ 
τείας Πληροφοριακών Συστημάτων με δυνατότητα διά¬ 
θεσης σχεδίων προς επεξεργασία και εκτός συγκεκριμέ¬ 
νου τόπου με ευθύνη του Έργου και 

β) οπουδήποτε αλλού (όλες οι υπηρεσίες του Υπ. Οικο¬ 
νομικών ή φορείς) κριθεί αναγκαίο από τη Γ.Γ.Π.Σ, όπου 
οι ανάδοχοι είναι ελεύθεροι να εργαστούν οποιεσδήποτε 
ώρες ή ημέρες επιθυμούν. 

5. Το προς ανάθεση έργο πρόκειται να εκτελεστεί μία 
φορά και η εκτέλεσή του δεν θα υπόκειται στις εντολές και 
τις οδηγίες του εργοδότη. Οι ανάδοχοι δεν υποχρεούνται 
να τηρούν συγκεκριμένο ωράριο υπηρεσίας ή εργασίας, 
αλλά αναλαμβάνουν την υποχρέωση να περαιώσουν το 
έργο που τους ανατίθεται στο συγκεκριμένο χρονικό διά¬ 
στημα του ενός (1) έτους. 

7. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη. 

8. Απασχόληση των αναδοχών σε έργα ή εργασίες 
άσχετες με εκείνες που περιγράφονται στην παρούσα 
απόφαση, όπως θα εξειδικευθούν στις προς κατάρτιση 
συμβάσεις μίσθωσης έργου, απαγορεύεται. 

9. Οι ανάδοχοι δε δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν υφί- 
σταται υποχρέωση του εργοδότη για ασφάλιση του ανα- 
δόχου σε φορέα κύριας ή επικουρικής ασφάλισης. 

10. Το προς ανάθεση έργο πρόκειται να εκτελεσθεί 


εφάπαξ και δεν ανάγεται στον κύκλο των συνήθων κα¬ 
θηκόντων των υπαλλήλων δεδομένου ότι οι αυτοψίες 
στα κτίρια των Υπηρεσιών σε μεγάλο βαθμό εκτελού- 
νται εκτός των ωρών συναλλαγής ή λειτουργίας τους 
και εκτός του συνήθους ωραρίου εργασίας των υπαλ¬ 
λήλων και πολλές φορές η διεκπεραίωση και αξιολόγη¬ 
ση των σχεδίων γίνεται σε άκρως πιεστικά χρονικά 
πλαίσια σύμφωνα με τις συμβατικές απαιτήσεις των 
Έργων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ Σ. ΜΠΕΝΟΣ 

-♦- 

Αριθ. 2/18228/0022 (2) 

Υπερωριακή απασχόληση οδηγών του Δημοκρίτειου Πα¬ 
νεπιστημίου Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (Α' 40), όπως αντι- 
καταστάθηκαν από το άρθρο 15 του Ν. 2592 /1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Α' 57). 

2. Την αριθμ. 1039386/441/Α.0006/21.4.2000 (ΦΕΚ571 
Β721.4.2000) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών. 

3. Την αριθμ. 2/74260/0004/15.10.99 (ΦΕΚ 1925/ 
15.10.1999 τ. Β') κοινή Υπουργική Απόφαση. 

4. Την αριθμ. ΣΤ5/5/1.2.2000 (ΦΕΚ 132/10.2.2000 τ.Β') 
Υπουργική Απόφαση. 

5. Τις εγκυκλίους 2030771/4262/0022/24.4.1997, 
2022941/2297/0022/7.4.1998 και 2/8803/0022/8.2.99 του 
Γ ενικού Λογιστηρίου του Κράτους. 

6. Το αρ. Β. 4191/22.1.2002 έγγραφο του Δημοκρίτειου 
Πανεπιστημίου Θράκης από το οποίο προκύπτει ότι: 

α) οι υπερωρίες θα γίνονται από Δευτέρα έως Παρα¬ 
σκευή. 

Β) Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος του Γ ραφείου Κίνησης των αυ¬ 
τοκινήτων Δικμές Γεώργιος. 

6. Το γεγονός ότι η συνολική δαπάνη που προκαλείται 
από την απόφαση αυτή ανέρχεται στο ποσό των 13.200 
ΕΥΡΩ και θα βαρύνειτον προϋπολογισμό εξόδωντου Δη- 
μοκρίτειου του Πανεπιστημίου Θράκης δεν μπορεί, σε κα¬ 
μιά περίπτωση να υπερβεί σε ετήσια βάση το ύψος των 
ετήσιων πιστώσεων του προϋπολογισμού που έχουν γρα¬ 
φεί για την αιτία αυτή, μη επιτρεπομένης της μεταβολής 
τους είτε με τροποποίηση του προϋπολογισμού είτε με 
χορήγηση συμπληρωματικών κονδυλίων, αποφασίζουμε: 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2002 την υπερωριακή 
απασχόληση, πέραν του υποχρεωτικού ωραρίου και μέ¬ 
χρι 22ης ώρας, σε επτά (7) οδηγούς του Δημοκρίτειου 
Πανεπιστημίου Θράκης για το χρονικό διάστημα από 
1.2.2002 μέχρι 30.6.2002 και για αριθμό ωρών πεντακο- 
σίων εξήντα (560) συνολικά. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2002 

Οι Γ ενικοί Γ ραμματείς 
Δημ/κής Πολιτικής 

Υπουργείου Οικονομίας Εθνικής Παιδείας 

και Οικονομικών και θρησκευμάτων 

I. ΚΟΥΣΟΥΛΑΚΟΣ Α. ΤΣΟΥΡΟΠΛΗΣ 

-♦- 

Αριθ. Φ. 253/33838/Β6 (3) 

Τροποποίηση της Φ.253/Β6/1266/4.5.2001 (ΦΕΚ 561, 
τ.Β') Υπουργικής Απόφασης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου β' της παραγράφου 3 του 
άρθρου 2 του Ν. 2525/1997(ΦΕΚ 188 Α'), όπως αντικατα- 
στάθηκε από τις διατάξεις της παραγράφου 2 του άρ¬ 
θρου 1 του Ν. 2909/2001 (ΦΕΚ 90 Α'). 

2. Τις διατάξεις του Π.Δ. 197/1993 (ΦΕΚ 71 Α'). 

3. Τις διατάξεις της αριθμ. Φ.253/Β6/5476/21.1.2002 
(ΦΕΚ 74 Β') Υπουργικής Απόφασης. 

4. Τις διατάξεις της αριθμ. Φ.253/Β6/1266/4.5.2001 
(ΦΕΚ 561, τ.Β') Υπουργικής Απόφασης «Ειδικά μαθήματα 
και τρόπος εξέτασής τους για εισαγωγή στην τριτοβάθ¬ 
μια εκπαίδευση το ακαδημαϊκό έτος 2001-2002». 

5. Τις διατάξεις του άρθρου 27 του Ν. 2081/1992, όπως 
αντικαταστάθηκε από τις διατάξεις της παραγράφου 2α 
του άρθρου 1 του Ν. 2469/1997(ΦΕΚ38τ.Α'), κατ’ εφαρ¬ 
μογή των οποίων βεβαιώνεται ότι από τις διατάξεις της 
παρούσας δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Στην παράγραφο 2 της αρ. Φ.253/Β6/1266/4.5.2001 
(ΦΕΚ 561 τ.Β') Υπουργικής Απόφασης, όπως αντικατα- 
στάθηκε με την αριθμ. Φ.253/Β6/5476/21.1.2002 (ΦΕΚ 74 
Β') Υπουργική Απόφαση, προστίθεται εδάφιο γ ως ακο¬ 
λούθως: 

«γ. Για τον τόπο και τον τρόπο διεξαγωγής της Υγειονο¬ 
μικής εξέτασης και των πρακτικών δοκιμασιών των υπο¬ 
ψηφίων για εισαγωγή στα Τμήματα Επιστήμης Φυσικής 
Αγωγής και Αθλητισμού, την αντιστοίχιση επιδόσεων και 
βαθμολογίας και τη συγκρότηση των οικείων επιτροπών 
εφαρμόζονται οι διατάξεις των άρθρων 13 και 28 του Π.Δ. 
197/20.5.1993 (ΦΕΚ71 Α').» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


Αριθ. 33877/Γ4 (4) 

Κριτήρια διαδικασία και όργανα επιλογής των Εκπ/κών 
Φυσικής Αγωγής για τα Τμήματα Αθλητικής Διευκό¬ 
λυνσης Γυμνασίου-Λυκείου (ΤΑΔ-ΕΤΑΔ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 του Ν. 1566/85 «Δομή και 
λειτουργία της Πρωτοβάθμιας και Δευτεροβάθμιας Εκ¬ 
παίδευσης» όπως ήδη ισχύει. 

2. Τις διατάξεις της παρ. 6 της αριθ. Γ4/902/29.9.1998 
Απόφασης του Υπουργού Εθνικής Παιδείας & Θρησκευ¬ 
μάτων (ΦΕΚ21/Β/17.1.1990) που κυρώθηκε με το άρθρο 
7του Ν. 1894/90(ΦΕΚ 11Ο/Α'). 

3. Τις διατάξεις του άρθρου 14 του Ν. 2817/2000 (ΦΕΚ 
78 τ.Α' 14.3.-2000) «εκπαίδευση των ατόμων με ειδικές εκ¬ 
παιδευτικές ανάγκες και άλλες διατάξεις». 

4. Την αριθμ. 2/2002 πράξη της Κεντρικής Επιτροπής 
Αθλητικών Τάξεων που συγκροτήθηκε με την αριθμ. 
Γ4/11489/17.12.2001 (ΦΕΚ147/τ.Β/12.2.2002) Κοινή Από¬ 
φαση των Υπουργών Εθνικής Παιδείας και Θρησκευμά¬ 
των και Πολιτισμού. 

5. Την με αριθμ. ΣΤ5/53/31.10.2001 Απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων (ΦΕΚ484/31.10.2001. 

6. Το γεγονός ότι από την Απόφαση αυτή δεν προκαλεί- 
ται επιπλέον δαπάνη στον κρατικό προϋπολογισμό, απο¬ 
φασίζουμε: 

Ορίζουμε τα κριτήρια τη διαδικασία και τα όργανα για 
την επιλογή των διδασκόντων Εκπαιδευτικών Φυσικής 
Αγωγής, ως εξής: 

Α. ΚΡΙΤΗΡΙΑ ΕΠΙΛΟΓΗΣ 

Κατά την επιλογή μονίμων εκπαιδευτικών και αναπλη¬ 
ρωτών ή ωρομισθίων πτυχιούχων Φυσική Αγωγής, που θα 
διδάξουν στα Τ.Α.Δ. - Ε.Τ.Α.Δ. συνεκτιμώνται τα παρακά¬ 
τω κριτήρια τα οποία μοριοδοτούνται ως ακολούθως: 

1. ΕΙΔΙΚΟΤΗΤΑ ΣΤΟ ΑΝΤΙΣΤΟΙΧΟ ΑΘΛΗΜΑ 

Ειδικότητα κύρια ή πρώτη στο συγκεκριμένο άθλημα 

από Τ.Ε.Φ.Α.Α. των Ελληνικών Πανεπιστημίων ή Πανεπι¬ 
στημίου του Εξωτερικού που έχει αναγνωριστεί από το ΔΙ- 
ΚΑΤΣΑ, μονάδες δύο (2). 

Ειδικά για τα Πανεπιστήμια του εξωτερικού η ειδικότη¬ 
τα πρέπει: 

• να αναγράφεται στο Πτυχίο 

• ή να προκύπτει από βεβαίωση η οποία έχει εκδοθεί 
την ίδια ημερομηνία με αυτή του βασικού τίτλου 

• ή από το Αναλυτικό Πρόγραμμα σπουδών που να προ¬ 
κύπτει η ειδικότητα 

• ή τον κανονισμό λειτουργίας του Πανεπιστημίου. 

2. ΜΕΤΑΠΤΥΧΙΑΚΕΣ ΣΠΟΥΔΕΣ 

α) Διδακτορικό δίπλωμα στο αντίστοιχο άθλημα μονά¬ 
δες πέντε (5). 

β) Διδακτορικό δίπλωμα στο γνωστικό αντικείμενο της 
Φυσικής Αγωγής μονάδες τέσσερις (4). 

γ) Μεταπτυχιακό τίτλο σπουδών βάσει φοιτήσεως ενός 
τουλάχιστον ακαδημαϊκού έτους στο αντίστοιχο άθλημά 
μονάδες τρεις (3). 

δ) Μεταπτυχιακό τίτλο σπουδών, βάσει φοιτήσεως ενός 
τουλάχιστον ακαδημαϊκού έτους στο γνωστικό αντικείμε¬ 
νο της Φυσικής Αγωγής, μονάδες δύο (2). 

Το διδακτορικό δίπλωμα και ο μεταπτυχιακός τίτλος 
εφόσον προέρχεται από Α.Ε.Ι. του εξωτερικού πρέπει να 
έχουν αναγνωρισθεί από το ΔΙΚΑΤΣΑ. 

Για τους κατόχους περισσοτέρων του ενός τίτλου μο- 
ριοδοτείται μόνο ο ανώτερος εξ’ αυτών. 

3. ΑΘΛΗΤΙΚΗ ΔΙΑΚΡΙΣΗ 

Αθλητές όλων των ηλικιακών κατηγοριών που έχουν κα¬ 
τακτήσει με την εθνική ομάδα σε ατομικό ή ομαδικό άθλη¬ 
μα: 

α) 1η έως 8η Ολυμπιακή νίκη μονάδες έξι (6) 
β) 1 η έως 6η Παγκόσμια νίκη μονάδες πέντε (5) 
γ) 1η έως 3η Πανευρωπαϊκή νίκη μονάδες τέσσερις (4) 
δ) 4η έως 6η Πανευρωπαϊκή νίκη μονάδες δύο (2) 
ε) 1η έως 3η Μεσογειακή νίκη μονάδες δύο (2) 
στ) 1η Βαλκανική νίκη μονάδες μία (1) 
ζ) 1η Πανελλήνια νίκη στις κατηγορίες ανδρών γυναι¬ 
κών μονάδες μία (1) 

η) 1η Πανελλήνια νίκη στις υπόλοιπες κατηγορίες μονά¬ 
δες 0,5 

Η μοριοδότηση θα ισχύει για μία μόνο από της παραπά¬ 
νω κατηγορίες. Οι παραπάνω νίκες και συμμετοχές αφο¬ 
ρούν μόνο τα αθλήματα για τα οποία υποβάλλουν αίτηση. 

Δεν δικαιούνται μοριοδότηση οποιαδήποτε νίκη της 
παρ.3 του παρόντος κεφαλαίου που επιτεύχθηκε με Σχο¬ 
λική ομάδα ή Φοιτητική ή με Εθνική ομάδα Ενόπλων Δυ¬ 
νάμεων. 

4. ΠΡΟΠΟΝΗΤΙΚΗ ΕΜΠΕΙΡΙΑ 

α) Γ ια συνολική προπονητική εμπειρία στο αντίστοιχο 
άθλημα μετά την λήψη του πτυχίου ή της ισοτιμίας για 
τους πτυχιούχους του εξωτερικού 0,3 μονάδες για κάθε 
έτος προπονητικής εμπειρίας και μέχριτρεις (3) μονάδες. 
Γ ια χρόνο μικρότερο του 1ος έτους γίνεται μηνιαία κλα¬ 
σματική αναγωγή, 
β) Ομαδικά αθλήματα 

Για όσους διατελούν ή διετέλεσαν προπονητές στο 
αντίστοιχο άθλημα για το οποίο υποβάλλουν αίτηση προ- 
σμετράται προπονητική εμπειρία, πέραν της ως άνω 4.α) 
περίπτωσης ως ακολούθως: 

ί. Προπονητές Εθνικών ομάδων όλων των ηλικιών μονά¬ 
δες τρεις (3) 

Ν. Προπονητές των δύο (2) ανωτάτων κατηγοριών Α1-Α2 
οργάνωσης εθνικών πρωταθλημάτων από την αντίστοιχη 
ομοσπονδία μονάδες δύο (2) 
μι. Προπονητές υπόλοιπων Εθνικών κατηγοριών των 
αντίστοιχων ομοσπονδιών όπως και βοηθοί προπονητών 
Εθνικών ομάδων με αντίστοιχη ειδικότητα μονάδα μία (1) 
Η μοριοδότηση στις παραπάνω περιπτώσεις ομαδικών 
αθλημάτων ισχύει μόνο για τη μία κατηγορία και εφ’ όσον 
έχουν ένα (1) πλήρες ημερολογιακό έτος συνολικά, 
γ) Ατομικά αθλήματα 

Για όσους διατελούν ή διετέλεσαν προπονητές στο 
αντίστοιχο άθλημα, προσμετράται προπονητική εμπειρία 
πέραν της ως άνω 4.α) περίπτωσης ως ακολούθως: 

ί. Προπονητές εθνικών ομάδωντης ανώτατης βαθμίδας 
της προπονητικής ιεραρχίας κάθε ομοσπονδίας για κάθε 
ηλικιακή κατηγορία μονάδες τρεις (3). 

μ. Ομοσπονδιακοί προπονητές ενταγμένοι στην προπο¬ 
νητική ιεραρχία της κάθε Αθλητικής ομοσπονδίας μονά¬ 
δες δύο (2). 

Η μοριοδότηση στις παραπάνω περιπτώσεις ατομικών 
αθλημάτων ισχύει μόνο για τη μία κατηγορία και εφ’ όσον 
έχουν ένα (1) πλήρες ημερολογιακό έτος συνολικά. 


Οι προπονητές της παραγράφου β και γ, για χρόνο προ¬ 
πονητικής εμπειρίας πέραν του ενός έτους, μοριοδοτού- 
νται σύμφωνα με την περίπτωση α της παραγράφου αυ¬ 
τής. 

δ) Προσμετράται προπονητική εμπειρία πέρα της ως 
άνω 4.α) περίπτωσης: 

ί. Στους εν ενεργεία προπονητές (ατομικών και ομαδι¬ 
κών αθλημάτων) των αθλητικών Σωματείων του Δήμου 
της Πόλης που εδρεύει το Τ.Α.Δ. μονάδες δύο (2). 

η. Στους εν ενεργεία προπονητές των αθλητικών σωμα¬ 
τείων, που εδρεύουν εντός του Νομού ή Νομαρχιακού 
διαμερίσματος εκτός του Δήμου της έδρας των Τ.Α.Δ. μο¬ 
νάδα μία (1). 

Ιϋ. Στους εν ενεργεία προπονητές της Β' φάσης του 
Εθνικού Συστήματος Υποστήριξης Ανάπτυξης Αθλητι¬ 
σμού (Ε.Σ.Υ.Α.Α.) στο Δήμο της πόλης που εδρεύει το 
Τ.Α.Δ., επίσης στους εν ενεργεία προπονητές κλιμακίων 
και μικτών ομάδων ενώσεων, τεχνικών συμβούλων ΣΕΓΑΣ 
μονάδα μία (1). 

ίν. Στους απόφοιτους Ε.Α.Σ.Α. προσμετράται πέρα της 
ως άνω 4.α) περίπτωσης μετά τη συμπλήρωση 10 ετών 
προπονητικής εμπειρίας για κάθε επιπλέον έτος προπο¬ 
νητικής εμπειρίας, 0,2 μονάδες και μέχρι δύο (2) μονάδες. 

Εν ενεργεία προπονητής θεωρείται αυτός που έχει ήδη 
κατά την ημερομηνία υποβολής της αίτησης εξάμηνη συ¬ 
νεχή εργασιακή σχέση προπονητή. 

ε) Η προπονητική εμπειρία που έχει αποκτηθεί πριν από 
τη δημοσίευση του Ν. 2725/99 αποδεικνύεται: 

ί. Από βεβαιώσεις που χορηγούντο αθλητικά σωματεία 
και αφορούν τμήματα παίδων - κορασίδων - εφήβων - νε- 
ανίδων - ανδρών - γυναικών και πρέπει να συνοδεύονται: 
α) από αντίγραφο πρακτικού πρόσληψης θεωρημένο και 
επικυρωμένο από τα οικεία Γ ραφεία Φυσικής Αγωγής, 
β) από βεβαίωση λήξης προπονητικού έργου, 
ίί. Από δελτία παροχής υπηρεσιών προπονητών που 
έχουν επικυρωθεί από την αρμόδια Δ.Ο Ύ. και από το Γρα¬ 
φείο Φυσικής Αγωγής. 

Ιϋ. Από αποδείξεις των σωματείων θεωρημένες από την 
αρμόδια Δ.Ο.Υ. ή το Γραφείο Φυσικής Αγωγής και να 
έχουν επικυρωθεί από το γραφείο Φυσικής Αγωγής. 

ίν. Από τα φύλλα αγώνων για τα ομαδικά αθλήματα θε¬ 
ωρημένα από το Γραφείο Φυσικής Αγωγής ή την αντί¬ 
στοιχη ομοσπονδία ή ένωση. 

Για τα ατομικά αθλήματα ισχύουν όλα τα ανωτέρω 
εκτός των φύλλων αγώνος. Τα ανωτέρω ισχύουν και για 
την προπονητική εμπειρία που αποκτήθηκε από τη δημο¬ 
σίευση του Ν. 2725/99 μέχρι 30-6-2000 για τους υποψη¬ 
φίους που δεν έχουν συμβόλαια. 

στ) Μετά την δημοσίευση του Νόμου 2725/99 και κατ’ 
εφαρμογή των διατάξεων του άρθρου 31 παράγραφος 6 
αυτού απαιτείται για την απόδειξη προπονητικής εμπει¬ 
ρίας σύμβαση εργασίας με τον αθλητικό φορέα στον 
οποίο παρέχει τις υπηρεσίες του ο υποψήφιος, η οποία 
πρέπει να έχει κατατεθεί και θεωρηθεί από την αρμόδια 
Δ.Ο.Υ με βεβαίωση έναρξης και λήξης έργου από τον 
αθλητικό φορέα. 

Όπου υπάρχουν συμβόλαια - συμβάσεις με Ομοσπον¬ 
δίες (Π.χ. ΣΕΓΑΣ) γίνονται δεκτά. 

Οι βεβαιώσεις θα πρέπει να συνοδεύονται και από υπεύ¬ 
θυνη δήλωση με την οποία ο ενδιαφερόμενος δηλώνει ότι 
όσα αφορούν την προπονητική του εμπειρία είναι αληθή. 
Η προπονητική εμπειρία σε ακαδημίες όπως επίσης και 

αυτή των βοηθών προπονητών και γυμναστών δεν λαμβά- 
νεται υπόψη εκτός των βοηθών προπονητών Εθνικών 
ομάδων όπως αναφέρεται στο Κεφάλαιο Α' παρ. 4.β)ίϋ. 
της απόφασης αυτής. 

5. ΠΡΟΫΠΗΡΕΣΙΑ ΣΤΑ Τ.Α.Δ. - Ε.Τ.Α.Δ. 

Για κάθε έτος προϋπηρεσίας στα Τ.Α.Δ. - Ε.Τ.Α.Δ. μέχρι 
και τη 30η Ιουνίου του έτους υποβολής της αίτησης προ- 
σμετράται μία (1) μονάδα και μέχρι πέντε (5) μονάδες το 
ανώτερο. 

Προϋπηρεσία στα Τ.Α.Δ. - Ε.Τ.Α.Δ. η οποία ταυτίζεται με 
την προϋπηρεσία στην εκπαίδευση της επόμενης παρα¬ 
γράφου προσμετράται μόνο αυτή που έχει προσφερθεί 
στα Τ.Α.Δ. 

Για χρόνο μικρότερο του έτους γίνεται κλασματική ανα¬ 
γωγή. 

6. ΠΡΟΫΠΗΡΕΣΙΑ ΣΤΗΝ ΕΚΠΑΙΔΕΥΣΗ 

Προσμετράται προϋπηρεσία σε δημόσια Σχολεία Πρω¬ 
τοβάθμιας καιΔευτεροβάθμιας εκπαίδευσης με οποιαδή¬ 
ποτε σχέση εργασίας ως ακολούθως: 

1) Μισή (0,5) μονάδα για προϋπηρεσία ενός (1) τουλά¬ 
χιστον εξαμήνου. 

2) Μία (1) μονάδα για προϋπηρεσία δύο (2) τουλάχιστον 
εξαμήνων. 

3) Μία και μισή (1,5) μονάδα για προϋπηρεσία τριών (3) 
τουλάχιστον εξαμήνων. 

4) Δύο (2) μονάδες για προϋπηρεσία τεσσάρων (4) του¬ 
λάχιστον εξαμήνων. 

5) Δύο και μισή (2,5) μονάδες για προϋπηρεσίατριών (3) 
τουλάχιστον ετών. 

6) Τρεις (3) μονάδες για προϋπηρεσία τεσσάρων (4) 
τουλάχιστον ετών. 

7) Τρεις και μισή (3,5) μονάδες για προϋπηρεσία πέντε 
(5) τουλάχιστον ετών. 

8) Τέσσερις (4) μονάδες για προϋπηρεσία έξι (6) τουλά¬ 
χιστον ετών. 

9) Τέσσερις και μισή (4,5) μονάδες για προϋπηρεσία 
οκτώ (8) τουλάχιστον ετών. 

10) Πέντε (5) μονάδες για προϋπηρεσία δέκα (10) του¬ 
λάχιστον ετών και άνω. 

Σε περιπτώσεις προϋπηρεσίας με μειωμένο ωράριο γί¬ 
νεται αναγωγή στο υποχρεωτικό εβδομαδιαίο ωράριο δι¬ 
δασκαλίας. 

Δενλαμβάνεται υπόψη προϋπηρεσία στα Ι.Ε.Κ. και στον 
Μαζικό Αθλητισμό. 

Οι μονάδες του κριτηρίου αυτού προσμετρούνται εφ’ 
όσον ο υποψήφιος συγκεντρώνει ένα (1) τουλάχιστον 
έτος προπονητικής εμπειρίας τα τρία τελευταία έτη πριν 
από την ημερομηνία της προκήρυξης. 

Οι μονάδες μομιοποίησης των παραγράφων 5 και 6 της 
απόφασης αυτής δεν μπορούν να υπερβαίνουν αθροιστι¬ 
κά τις πέντε (5) μονάδες. 

7. ΕΝΤΟΠΙΟΤΗΤΑ 

Δύο (2) μονάδες για όσους είναι από διετίας κάτοικοι 
Νομού που εδρεύει το Τ. Α . Δ. - Ε.Τ.Α.Δ. Η εντοπιότητα 
αποδεικνύεται από βεβαίωση του οικείου Δημάρχου ή 
Προέδρου της κοινότητας από την οποία προκύπτει ότι ο 
υποψήφιος είναι δημότης του Δήμου ή της Κοινότητας 
από διετίας, όπως ορίζει το άρθρο 9 του Π.Δ 50/1996 ΦΕΚ 
45/8.3.96: 

Σε περίπτωση ισοβαθμίας μορίων λαμβάνεται υπόψη: 

• Μεταπτυχιακός τίτλος 

• Εντοπιότητα 


• Προπονητική εμπειρία 

• Αθλητική διάκριση 

• Προϋπηρεσία στα ΤΑΔ 

• Προϋπηρεσία στην εκπαίδευση 

• Ο βαθμός του πτυχίου 

• Ο χρόνος λήψης του πτυχίου 

• Οικογενειακή κατάσταση 

Σε περίπτωση και πάλι ισοβαθμίας, γίνεται κλήρωση πα¬ 
ρουσία των ενδιαφερομένων από την τριμελή επιτροπή 
επιλογής. 

Β. ΟΡΓΑΝΑ ΕΠΙΛΟΓΗΣ 

Οι καθηγητές Φυσικής Αγωγής που θα διδάξουν στα 
Τ.ΑΔ. - Ε.Τ.Α.Δ. επιλέγονται από 3μελείς επιτροπές οι 
οποίες συγκροτούνται με απόφαση του Προϊσταμένου 
Β/θμιας Εκπαίδευσης και αποτελούνται από: 

Α) Τον Προϊστάμενο της Β/θμιας Εκπαίδευσης ως Πρό¬ 
εδρο, 

Β) Τον Προϊστάμενο του Γραφείου Φυσικής Αγωγής ως 
μέλος, 

Γ) ΤονΔ/ντη του Γυμνασίου ή Λυκείου ως μέλος. 

Χρέη εισηγητή εκτελεί ο Προϊστάμενος του Γ ραφείου 
Φυσικής Αγωγής. 

Με την ίδια απόφαση, ορίζονται ως γραμματείς όσοι και 
τα Γυμνάσια - Λύκεια στα οποία λειτουργούν Τ.Α.Δ. - 
Ε.Τ.Α.Δ., διοικητικοί υπάλληλοι ή Εκπαιδευτικού Φυσικής 
Αγωγής. 

Γ. ΔΙΑΔΙΚΑΣΙΑ ΕΠΙΛΟΓΗΣ 

1) Οι Προϊστάμενοι των Γραφείων Φυσικής Αγωγής 
υποβάλλουν προς την Κ.Ε.Α.Τ. μέχρι 10 Απριλίου κάθε 
έτους εισηγήσεις για τις ανάγκες των Τ.Α.Δ. - Ε.Τ.Α.Δ. για 
το επόμένο σχολικό έτος. 

Η Κ.Ε.Α.Τ. εντός 20 ημερών καταρτίζει πίνακα με τις λει¬ 
τουργικές ανάγκες καθηγητών Φυσικής αγωγής κατά 
άθλημα και Τ.Α.Δ. λαμβάνοντας υπόψη τα αθλήματα που 
καλλιεργούνται και αυτό που πρόκειται να καλλιεργηθούν 
από 1ης Σεπτεμβρίου του έτους κατάρτισης των πινάκων 
με την ακόλουθη αντιστοιχία: 

Αντιστοιχία καθηγητών - μαθητών ανά άθλημα 


ΟΜΑΔΙΚΑ 

ΚΑΘΗΓΗΤΗΣ 
ΦΥΣΙΚΗΣ ΑΓΩΓΗΣ 
Ένας (1) 

Δύο (2) 

Τρεις (3) 

Τέσσερις (4) 

Πέντε (5) 


ΑΘΛΗΜΑΤΑ 

ΕΛΑΧΙΣΤΟΣ ΑΡΙΘΜΟΣ 
ΜΑΘΗΤΩΝ ΚΑΤΑ ΑΘΛΗΜΑ 
15 μαθητές 
24 μαθητές 
45 μαθητές 
53 μαθητές 
68 μαθητές 


ΑΤΟΜΙΚΑ ΑΘΛΗΜΑΤΑ 


ΚΑΘΗΓΗΤΗΣ 
ΦΥΣΙΚΗΣ ΑΓΩΓΗΣ 
Ένας (1) 

Δύο (2) 

Τρεις (3) 

Τέσσερις (4) 

Πέντε (5) 


ΕΛΑΧΙΣΤΟΣ ΑΡΙΘΜΟΣ 
ΜΑΘΗΤΩΝ ΚΑΤΑ ΑΘΛΗΜΑ 
10 μαθητές 
16 μαθητές 
30 μαθητές 
36 μαθητές 
46 μαθητές 


Όπου συνυπάρχουν Τ.Α.Δ. και Ε.Τ.Α.Δ., για την κατάρ¬ 
τιση του πίνακα με τις λειτουργικές ανάγκες καθηγητών 
Φυσικής Αγωγής, λαμβάνεται υπόψη ο συνολικός αριθ¬ 
μός μαθητών κατά άθλημα. 

2) Η Κ.Ε.Α.Τ. διαβιβάζει τους πίνακες των λειτουργι¬ 
κών αναγκών προς τους Προϊστάμενους των Γ ραφείων 

Φυσικής Αγωγής οι οποίοι υποχρεούνται να προβούν 
αμέσως σε ανάρτηση αυτών στον οικείο πίνακα ανακοι¬ 
νώσεων. 

3) Οι υποψήφιοι που έχουν τα προσόντα και επιθυμούν 
να καταλάβουν θέσεις στο Τ.Α.Δ. - Ε.Τ.Α.Δ. μπορούν να 
υποβάλλουν αίτηση μαζί με βιογραφικό σημείωμα και τα 
απαραίτητα δικαιολογητικά στο οικείο Γραφείο Φυσικής 
Αγωγής εντός αποκλειστικής προθεσμίας είκοσι (20) ερ¬ 
γασίμων ημερών από την ανακοίνωση των πινάκων, ΜΟ¬ 
ΝΟ ΓΙΑ ΕΝΑ ΑΘΛΗΜΑ. 

4) Οι αιτήσεις των υποψηφίων διαβιβάζονται στις 3με- 
λείς επιτροπές οι οποίες συνέρχονται αμέσως μετά την 
λήψη των αιτήσεων των υποψηφίων και συντάσσουν 
εντός επτά (7) εργασίμων ημερών το αργότερο αναλυτι¬ 
κούς αξιολογικούς πίνακες υποψηφίων κατά άθλημα και 
Τ.Α.Δ- ΕΤΑΔ, εάν αυτά είναι περισσότερα του ενός στο 
Νομό, κατά φθίνουσα σειρά μορίων. 

Οι ανωτέρω πίνακες υποβάλλονται στην Κ.Ε.Α.Τ. και 
ταυτόχρονα ανακοινώνονται στους ενδιαφερομένους με 
τη φροντίδα του Προϊσταμένου του Γραφείου Φυσικής 
Αγωγής δι’ αναρτήσεως στον οικείο πίνακα ανακοινώσε¬ 
ων. 

5) Οι υποψήφιοι έχουν δικαίωμα να υποβάλλουν ένστα¬ 
ση κατά του αξιολογικού πίνακα ενώπιον της Κ.Ε.Α.Τ. δια 
του Προϊσταμένου του Γ ραφείου Φυσικής Αγωγής, εντός 
αποκλειστικής προθεσμίας επτά (7) εργάσιμων ημερών 
από την ημερομηνία της ανακοίνωσης των πινάκων είτε 
για τη σειρά εγγραφής τους στον πίνακα είτε για την πα¬ 
ράλειψη εγγραφής σ’ αυτόν. 

6) Η Κ.Ε.Α.Τ. εκδικάζειτις ενστάσεις εντός επτά (7) ημε¬ 
ρών και οριστικοποιεί τους πίνακες των 3μελών επιτρο¬ 
πών 

7) Οι πίνακες αυτοί επικυρώνονται από τον Υπουργό 
Εθνικής Παιδείας και θρησκευμάτων, αποστέλλονται 
στους Προϊσταμένους Δ/νσεων Β/θμιας Εκπαίδευσης και 
ισχύουν για ένα σχολικό έτος. 

8) Οι Προϊστάμενοι των Δ/νσεων Β/θμιας Εκπ/σης προ¬ 
σλαμβάνουν κατά την αξιολογική σειρά του πίνακα τους 
αναπληρωτές ή εισηγούνται στα οικεία Π.Υ.Σ.Δ.Ε. την 
απόσπαση μονίμων εκπαιδευτικών που περιλαμβάνονται 
στον πίνακα εντός του Νομού σε σχολείο που λειτουργεί 
Τ.Α.Δ. - Ε.Τ.Α.Δ. 

9) Η διαδικασία πρόσληψης στα Τ.Α.Δ. - Ε.Τ.Α.Δ. ολο¬ 
κληρώνεται μέχρι 30 Αυγούστου κάθε έτους. 

Δ. ΓΕΝΙΚΕΣ ΔΙΑΤΑΞΕΙΣ 

1) Δικαίωμα υποβολής αίτησης στα Τ.Α.Δ. - Ε.Τ.Α.Δ. 
έχουν: 

α) Οι μόνιμοι εκπαιδευτικοί Φυσικής Αγωγής Β/θμιας 
Εκπ/σης, οι οποίοι υπηρετούν οργανικά ή με απόσπαση 
στο σχολείο που λειτουργείτο Τ.Α.Δ. ή σε σχολείο του Νο¬ 
μού και θα αποσπασθούν στο σχολείο που λειτουργείτο 
Τ.Α.Δ. 

β) Οι αδιόριστοι πτυχιούχοι Φυσικής Αγωγής. 

2) Οι υποψήφιοι έχουν δικαίωμα να δηλώσουν με σειρά 
προτίμησης περιοχές τοποθέτησης με ανώτερο αριθμό 
σύμφωνα μετά ισχύοντα για τους προσωρινούς αναπλη¬ 
ρωτές και ωρομίσθιους εκπ/κους Α/θμιας και Β/θμιας Εκ¬ 
παίδευσης. 

3) Όλα τα δικαιολογητικά των υποψηφίων πρέπει να 
υποβάλλονται σε πρωτότυπα ή γνήσια φωτοαντίγραφα 
επικυρωμένα από δημόσια αρχή. 

4) Όσοι εκ των υποψηφίων προσληφθούν για να διδά¬ 


ξουν στο Τ.Α.Δ. -Ε.Τ.Α.Δ. χάνουντο δικαίωμα πρόσληψης 
από τους πίνακες αναπληρωτών. 

Οι αριθμ. Γ4/773/9.8.2000 ΦΕΚ 1008 τ.Β/10.8.2000 και 
Γ4/872/27.7.2001 ΦΕΚ990τ. Β/30.7.2001» κριτήρια διαδι¬ 
κασία και όργανα επιλογής των Εκπ/κών Φυσικής Αγωγής 
για τα Τμήματα Αθλητικής Διευκόλυνσης Γυμνασίου - Λυ¬ 
κείου (ΤΑΔ-ΕΤΑΔ)» καταργούνται. 

Η απόφαση αυτή από την οποία δεν προκαλείται επι¬ 
πλέον δαπάνη να δημοσιευθεί στην Εφημερίδα της Κυ- 
βερνήσεως. 

Αθήνα, 2 Απριλίου 2002 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 
-Φ- 

Αριθ. 33878 (5) 

Ίδρυση - Αναστολή - Κατάργηση Τμημάτων Αθλητικής 
Διευκόλυνσης (ΤΑΔ- ΕΤΑΔ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του Ν. 1566/85 «Δομή και λειτουργία της Α/θμιας και 
Β/θμιας Εκπ/σης»(ΦΕΚ 167Α'). 

2. Του Ν.2817/2000 (ΦΕΚ.78 τ.Α 14.3.2000) εκπαίδευ¬ 
σης των ατόμων με ειδικές εκπαιδευτικές ανάγκες και άλ¬ 
λες διατάξεις. 

3. Την αριθμ. Γ4/891/28.9.2000 (ΦΕΚ 1258 τ.Β' 
18.10.2000) κοινή απόφαση των Υφυπουργών Πολιτι¬ 
σμού και Εθνικής Παιδείας και θρησκευμάτων «Ίδρυση 
και λειτουργία των Τμημάτων Αθλητικής Διευκόλυνσης 
Γυμνασίων (ΤΑΔ) διαδικασία επιλογής και παραμονήςτων 
μαθητών στα Αθλητικά Τμήματα». 

4. Την εισήγηση της Κ.Ε.Α.Τ. πράξη 2η στις 4.3.2002 και 
πράξη 3η 28.3.2002 «Ίδρυση και Λειτουργία Νέων Τμημά¬ 
των Αθλητικής Διευκόλυνσης». 

5. Την αριθμ. ΣΤ5/53/31.10.2001 Απόφαση του Πρωθυ¬ 
πουργού και Υφυπουργού Εθνικής Παιδείας και θρη¬ 
σκευμάτων (ΦΕΚ 1284) «Ορισμός αρμοδιοτήτωντου Υφυ¬ 
πουργού Εθνικής Παιδείας και θρησκευμάτων», αποφα¬ 
σίζουμε: 

Α' Την ίδρυση νέων Τ μημάτων Αθλητικής Διευκόλυνσης 
στα παρακάτω Σχολεία και ορίζουμε τα Αθλήματα που θα 
καλλιεργούνται σ’ αυτά ως ακολούθως: 

1. Ν. Δυτικής Αττικής: Ιο Γυμνάσιο Άνω Ν. Λιοσίων > 
Καλαθοσφαίριση - ποδοσφαίριση - πάλη - πετοσφαίριση 

2. Ν. Έβρου: 

α) Γυμνάσιο Ανθειάς > κολύμβηση - ενόργανη γυμνα¬ 
στική - ποδόσφαιρο 

β) Γ υμνάσιο Σουφλίου > πετοσφαίριση 

3. Ν. Πέλλας: Ιο Γ υμνάσιο Σκύδρας > κλασσικός αθλη¬ 
τισμός - πετοσφαίριση - ποδόσφαιρο 

4. Ν. Μαγνησίας: 4ο Λύκειο Βόλου > ποδόσφαιρο - κα¬ 
λαθοσφαίριση 

5. Ν. Λέσβου: 3ο Λύκειο Μυτιλήνης > κλασσικός αθλη¬ 
τισμός - κολύμβηση - κωπηλασία - πάλη - επιτραπέζια αντι¬ 
σφαίριση 

6. Ν. Β'Αθήνας: 4ο Λύκειο Ν. Ιωνίας > ενόργανη γυμνα¬ 
στική - καλοθοσφαίριση - κλασσικός αθλητισμός - πέτο- 

σφαίριση - ρυθμική γυμναστική - άρση βαρών - κολύμβη¬ 
ση 

7. Ν. ΧΙΟΥ Ιο Ε. Λύκειο Χίου-Κλασσικός αθλητισμός- 
Υδατοσφαίριση - κολύμβηση 

8. Ν. ΑΙΤ/ΝΙΑΣ - 5ο Ε.Λ. Αγρίνιου- Χειροσφαίριση-Ποδό- 
σφαιρο 

9. Ν. ΘΕΣΠΡΩΤΙΑΣ 3ο Γ. Ηγ/τσας -Κλασσικός αθλητι¬ 
σμός- Κωπηλασία- Ποδόσφαιρο 

Τα εν λόγω Τμήματα Αθλητικής Διευκόλυνσης θα λει¬ 
τουργήσουν μόνο εφόσον οι φοιτούντες μαθητές θα είναι 
περισσότεροι των (18). 

Β’ Την προσθήκη αθλημάτων σε λειτουργούντα Τμήμα- 
τα Αθλητικής Διευκόλυνσης στα παρακάτω Σχολεία: 

1. Ν. Αχαιός: 3ο Γυμν. Πάτρας >κολύμβηση - πετο- 
σφαίριση - υδατοσφαίριση 

2. Ν. ΒΆΘήνας: 3ο Γυμνάσιο Ν. Ηρακλείου κολύμβη¬ 
ση - άρση βαρών 

3. Ν. Λασιθίου: 3ο Γυμνάσιο Ιεράπετρας > αντισφαίρι¬ 
ση 

4. Ν. Ηρακλείου: 8ο Γυμνάσιο Ηρακλείου > άρση βα¬ 
ρών - συγχρονισμένη κολύμβηση 

5. Ν. Πειραιά: 

α) 6ο Γυμνάσιο Νίκαιας > υδατοσφαίριση 


β) Γ υμνάσιο Πόρου Τροιζηνίας > κανόε καγιάκ 

6. Ν. Εύβοιας: 

α) Γ υμνάσιο Χαλκίδας > ιστιοπλοΐα 

β) Γ υμνάσιο Ψαχνών > κλασσικός αθλητισμός 

7. Ν. Φθιώτιδας: 4ο Γ υμνάσιο Λαμίας > πετοσφαίριση 

8. Ν. Φλώρινας: Γ υμνάσιο Αμυνταίου > ποδόσφαιρο 

9. Ν. Αιτωλοακαρνανίας: 6ο Γυμνάσιο Αγρίνιου > κα- 
νόε-καγιάκ 

Τα εν λόγω τμήματα Αθλητικής Διευκόλυνσης θα λει¬ 
τουργήσουν μόνο εφόσον οι φοιτήσαντες μαθητές θα εί¬ 
ναι τουλάχιστον έξι (6) στα ατομικά και δέκα (10) στα ομα¬ 
δικά αθλήματα. 

Γ' Την κατάργηση ΕΤΑΔ 

1. Ν. ΒΆΘήνας: 4ο Λύκειο Ηρακλείου λόγω μεταφοράς. 

Από τις διατάξειςτης απόφασης αυτής δενπροκαλείται 
επιπλέον δαπάνη σε βάρος του κρατικού προϋπολογι¬ 
σμού, ούτε και σε βάρος των πιστώσεων της Κ.Ε.Α.Τ που 
προέρχεται από τον ΟΠΑΠ . 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Απριλίου 2002 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θί. 91 - 

Θ-ΓΠ3Μ: ννθ0ΠΊ35ΪΘΓ @ θΙ·9Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπί για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΐΌ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































